1Oih sudaro-sudaro nan ambo ka-siahi! Janlah picayo kabake sa-donyo urang nan bi mangaku mam-punyoi Roh Allah, tapi, ujilah dulu inyo tu, untuak mangatawui, apokoh roh nan ado di inyo tu, barasa dari Allah, atau indak. Dek karano, sam-buah nabi palasu lah bakaliyaran ki-an kumari. 2Bakcando ikolah caronyo supayo angkau tawu, apokoh itu Roh Allah, atau indak: Urang nan layi ma-akui, baraso Isa Almasih datang ka dunia sabagai manusia, mako, urang tu mampunyoi Roh nan datang da-ri Allah. 3Tapi, urang nan indak ma-akui tantang parkaro Isa Almasih ko, ba-arati urang tu indak mampunyoi Roh Allah. Urang tu mampunyoi roh dari Musuah Isa Almasih. Angkau lah bi mandanga, baraso roh tu ka da-tang, nan kiniko inyo lah ado di da-lam dunia ko. 4Tapi, oih anak-anak ambo, kali-an adolah miliak Allah. Kalian lah bi mangalahkan nabi-nabi palasu, dek karano, Roh nan ado di kalian, la-biah bakuwaso daripado roh nan ado di urang-urang nan miliak dunia ko. 5Nabi-nabi palasu tu, babicaro tan-tang sagalo parkaro dunia, nan dunia namuah ma-iyokan kecek inyo tu, dek karano inyo tu miliak dunia. 6Tapi, kito adolah anak-anak Allah; urang nan lah tawu jo Allah, namuah ma-iyokan kecek kito. Urang nan indak miliak Allah, indak namuah doh ma-iyokan kecek kito. Baitu lah caronyo kito dapek mampabesohkan, antaro Roh nan mambari ajaran nan bana, sarato jo roh nan manyasekkan. 7Oih sudaro-sudaro nan ambo ka-siahi! Molah kito samo-samo manga-siahi, dek karano, kasiah barasa da-ri Allah. Urang nan layi mangasiahi, adolah anak Allah, ba-arati inyo ta-wu jo Allah. 8Urang nan indak ma-ngasiahi, ba-arati inyo indak tawu jo Allah; dek karano, Allah adolah ka-siah. 9Allah manyatokan baraso Ba-liau mangasiahi kito, jo sacaro ma-utuih Anak-Nyo nan tungga ka dalam dunia, supayo kito mandapekkan iduik nan sajati, malalui Anak-Nyo tu. 10Ikolah nan kasiah: Indak doh kito nan lah mangasiahi Allah, tapi, Allah nan lah mangasiahi kito, sarato ma-utuih Anak-Nyo, supayo malalui Baliau, kito mandapek pangampunan taradok sagalo doso kito. 11Oih sudaro-sudaro nan ambo ka-siahi, jikok Allah lah bakcando itu ba-na mangasiahi kito, mako, kito pun musti kasiah mangasiahi sasamo ki-to. 12Indak ado surang pun juwo doh urang nan lah panah maliyek Allah, tapi, jikok kito samo-samo manga-siahi, ba-arati Allah basatu jo kito, sarato kasiah-Nyo manjadi samparo-no dalam diri kito. 13Dek karano Allah lah mambari-kan Roh-Nyo kabake kito, mako ki-to tawu, baraso kito lah iduik basa-tu jo Allah, sarato Allah iduik basatu jo kito. 14Kami sandiri lah bi mali-yek Anak Allah, sarato kami bi ma-ngabakan baraso Baliau di-utuih dek Allah Bapak, untuak manjadi Rajo Panyalamaik dunia. 15Siya nan layi ma-akui, baraso Isa Almasih tu Anak Allah, ba-arati Allah iduik basatu jo urang tu, nan urang tu pun iduik ba-satu jo Allah. 16Kito sandiri bi tawu, sarato picayo taradok kasiah Allah kabake kito. Allah tu kasiah. Urang nan iduiknyo dikuwasoi dek kasiah, ba-arati urang tu basatu jo Allah, nan Allah basatu jo inyo. 17Kasiah dijadikan sampa-rono dalam diri kito, supayo kito in-dak maraso takuik di Ari Pangadie-lan. Kito ka mampunyoi kabaranian, dek karano, iduik kito di dunia ko, samo jo bakcando iduik Isa Almasih. 18Urang nan marasokan kasiah Allah, indak tawu jo parasaan takuik; dek karano, kasiah nan samparono, ma-ilang lanyokkan sagalo raso takuik. Jadi, nyatolah baraso urang alun da-pek marasokan lamak kasiah Allah jo sacaro samparono, jikok urang tu ta-kuik ma-adok-i Ari Pangadielan. 19Kito mangasiahi, dek karano Allah lah talabiah dulu mangasiahi kito. 20Jikok ado urang bakato, ”Am-bo mangasiahi Allah, ” tapi, inyo in-dak mangasiahi sudaronyo, ba-arati urang tu panduto. Dek karano, urang nan indak mangasiahi sudaronyo nan diliyeknyo, indak ka mungkin doh bi-sa mangasiahi Allah, nan indak dili-yeknyo. 21Dek karano itu, ikolah pa-rentah nan dibarikan dek Isa Almasih kabake kito: Siya urang nan manga-siahi Allah, mako, inyo musti pulo mangasiahi sudaronyo.
min_Latn